Hvad er en beskæftigelseskonto?
Når du begynder at modtage dagpenge, opretter din a-kasse en beskæftigelseskonto til dig. Her registreres de løntimer, du indberetter, hvis du løbende modtager løn for forskellige jobs. Du kan bruge opsparede timer på beskæftigelseskontoen til at forlænge din ret til dagpenge med op til ét år eller til at genoptjene en ny toårig dagpengeret. Hvorvidt du har timer på din beskæftigelseskonto eller ej er også afgørende for, om du skal opfylde et indkomstkrav eller et beskæftigelseskrav for at få ret til dagpenge.